ลูกอัณฑะข้างซ้ายผมบวมครับจับดูลูกอัณฑะมันอยู่ใต้ล่างแต่ที่บวมอยู่เหนือลูกอัณฑะครับพึ่งจะมาเป็นได้สักพักครับอยู่ดีๆก็เป็นตอนแรกมันยุบลงไปประมาณ2อาทิตย์ได้ครับเพราะกินยาแก้อักเสบตอนนี้บวมอีกแล้วครับผมควรจะทำยังไงดีครับผมเครียดมากตอนนี้ขอคำแนะนำหน่อยครับผมๆม่ชอบใส่กางเกงในใส่แต่บ็อกซ์เซอร์ครับพอผมดูดีๆมันใหญ่มากครับเกือบๆไข่ไก่แต่มันแค่เรียวกว่าพอดันขึ้นรู้สึกปวดน้อยลงและจุกน้อยลงครับผมควรจะทำยังไงดี
สวัสดีค่ะ อาการบวมที่บริเวณลูกอัณฑะ อาจเกิดจาก-ไส้เลื่อนบริเวณขาหนีบ จะพบมีก้อนบวมที่อัณฑะเวลายืน นั่ง หรือไอ และยุบหายเวลานอนราบ โดยไม่มีอาการเจ็บปวด ก้อนคลำดูมีลักษณะนุ่ม ไม่เจ็บ อาจดันเข้าออกจากในช่องท้องได้-อัณฑะบิดตัว จะมีอาการปวดอัณฑะข้างใดข้างหนึ่งอย่างรุนแรง และเกิดขึ้นแบบเฉียบพลันภายในไม่กี่ชั่วโมง บางรายอาจมีอาการปวดท้องน้อย หรือคลื่นไส้อาเจียนร่วมด้วย-อัณฑะอักเสบ พบได้ในคนที่เป็นโรคคางทูม แล้วเชื้อแพร่กระจายตามกระแสเลือดไปที่อัณฑะ หรือเกิดจากเป็นหนองในแล้วเชื้อลุกลามมาที่อัณฑะ-ท่อนำน้ำเชื้ออักเสบ อัณฑะจะบวมและค่อยๆ ปวดมากขึ้น มีปวดเวลาปัสสาวะร่วมด้วย-ถุงน้ำในอัณฑะ พบเป็นก้อนนุ่มที่ถุงอัณฑะข้างใดข้างหนึ่ง โดยไม่ยุบหายไม่ว่าอยู่ในท่าใด มักไม่มีอาการเจ็บปวด-ก้อนเนื้องอกและมะเร็งอัณฑะ มีอาการเป็นก้อนแข็งที่อัณฑะข้างหนึ่ง อาจปวดหรือไม่ปวดก็ได้ แต่หากเป็นก้อนมะเร็ง ก้อนก็จะโตขึ้นอย่างรวดเร็วแนะนำพบแพทย์เพื่อตรวจร่างกายให้ได้การวินิจฉัยที่แน่นอนหากปวด บวมบริเวณอัณฑะมาก มีไข้ ควรรีบไปตรวจการดูแลตัวเองเบื้องต้น ไม่ใส่กางเกงที่รัดจนเกินไป งดการมีเพศสัมพันธ์ในช่วงที่ปวดบวมมาก